CELEX: 32018D0828(02)
Language: hr
Date: 2018-08-22 00:00:00
Title: Provedbena uredba Komisije оd 22. kolovoza 2018. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća („Μαντινεία” (Mantinia) (ZOI))

28.8.2018   
               
               
                  HR
               
               
                  Službeni list Europske unije
               
               
                  C 302/13
               
            
         PROVEDBENA UREDBA KOMISIJE
         оd 22. kolovoza 2018.
         o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća
         („Μαντινεία” (Mantinia) (ZOI))
         (2018/C 302/10)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
         budući da:
         
                     (1)
                  
                  
                     Grčka je dostavila zahtjev za izmjenu specifikacije proizvoda za naziv „Μαντινεία” (Mantinia) u skladu s člankom 105. Uredbe (EU) br. 1308/2013.
                  
               
                     (2)
                  
                  
                     Komisija je razmotrila zahtjev i zaključila da su uvjeti utvrđeni u člancima od 93. do 96., članku 97. stavku 1. i člancima 100., 101. i 102. Uredbe (EU) br. 1308/2013 ispunjeni.
                  
               
                     (3)
                  
                  
                     Kako bi se omogućilo podnošenje prigovora u skladu s člankom 98. Uredbe (EU) br. 1308/2013, zahtjev za izmjenu specifikacije proizvoda za naziv „Μαντινεία” (Mantinia) trebalo bi objaviti u Službenom listu Europske unije,
                  
               ODLUČILA JE:
         
            Jedini članak
            Zahtjev za izmjenu specifikacije proizvoda za naziv „Μαντινεία” (Mantinia) (ZOI) u skladu s člankom 105. Uredbe (EU) br. 1308/2013 naveden je u Prilogu ovoj Odluci.
            U skladu s člankom 98. Uredbe (EU) br. 1308/2013 objava ove Odluke temelj je za podnošenje prigovora na izmjenu specifikacije proizvoda iz prvog stavka ovog članka u roku od dva mjeseca od dana objave u Službenom listu Europske unije.
         
         
            Sastavljeno u Bruxellesu 22. kolovoza 2018.
            
               
                  Za Komisiju
               
               Pierre MOSCOVICI
               
                  Član Komisije
               
            
         
         
            (1)  SL L 347, 20.12.2013., str. 671.
         
      
      
         
            PRILOG
            
               „Μαντινεία” (Mantinia)
            
            
               PDO-GR-A1554-AM02
            
            
               Datum podnošenja zahtjeva: 10.6.2016.
            
            ZAHTJEV ZA IZMJENU SPECIFIKACIJE PROIZVODA
            1.   Pravila koja se primjenjuju na izmjenu
            
            Članak 105. Uredbe (EU) br. 1308/2013 – izmjena koja nije manja
            2.   Opis i razlozi za izmjenu
            
            2.1   Ispravak najmanje prirodne alkoholne jakosti kvalitetnog pjenušavog bijelog vina
            
            Izmjenom tehničke dokumentacije PDO-GR-A1554, specifikacije proizvoda i jedinstvenog dokumenta za vino Mantinia ispravlja se najmanja prirodna alkoholna jakost kvalitetnog pjenušavog bijelog vina s oznakama brut nature, extra brut, brut, vrlo suho, suho, polusuho i slatko s 11 % na 9,5 % vol., jer je iznos od 11 % vol. pogrešno unesen tijekom sastavljanja tehničke dokumentacije.
            Za enološke prakse za proizvodnju kvalitetnog pjenušavog vina Mantinia (ZOI) potrebna je najmanja prirodna alkoholna jakost temeljnog vina od 9,5 % vol. tako da stvarna alkoholna jakost može dosegnuti 11 % vol. nakon druge fermentacije; ako se za proizvodnju pjenušavog vina upotrebljava temeljno vino s najmanjom prirodnom alkoholnom jakosti od 11 %, stvarna alkoholna jakost iznosit će 12,5 % vol., što ne odražava stvarno stanje. Jasno je da je iznos od 11 % vol. prirodne alkoholne jakosti napisan pogreškom, s obzirom na to da ne predstavlja dobru enološku praksu.
            Ova izmjena odnosi se na odjeljak „Opis vina” u jedinstvenom dokumentu i specifikaciji proizvoda.
            2.2   Ispravak najvećeg prinosa u hektolitrima krajnjeg proizvoda po hektaru za suho bijelo vino i kvalitetno pjenušavo bijelo vino
            
            Izmjenom tehničke dokumentacije PDO-GR-A1554, specifikacije proizvoda i jedinstvenog dokumenta za vino Mantinia ispravlja se najveći prinos u hektolitrima krajnjeg proizvoda po hektaru za suho bijelo vino i kvalitetno pjenušavo bijelo vino sa 66 hl na 82,5 hl, jer je iznos od 66 hl pogrešno unesen tijekom sastavljanja tehničke dokumentacije.
            Vrijednost navedena u važećoj specifikaciji proizvoda znatno je niža od vrijednosti u praksi. U praksi, s obzirom na to da je utvrđeni urod vinograda 1 100 kilograma grožđa na 1 000 m2, iznos od 66 hektolitara po hektaru daje 60 % degoržiranog vina. Taj prinos vrlo je nizak i u svakom slučaju izvan specifikacija moderne vinifikacije. Proizvodnja vina s najmanjim korištenjem tehnologije u lokalnim vinarijama rezultira prinosom degoržiranog vina u količini većoj od 74 %., a taj prinos u nekim slučajevima može doseći i 78 %. Treba napomenuti i da određeni usjevi imaju sočnije grožđe, što dovodi do većih prinosa. Ova činjenica, zajedno s mogućnošću koju pruža moderna tehnologija za potpunije izdvajanje soka iz grožđa i dobivanje najvećeg postotka čistog mošta za fermentaciju, znači da iznos od 75 % odgovara stvarnosti. Korištenje tog postotka i utvrđenog prinosa vinograda od 1 100 kg za 1 000 m2 rezultira preporučenim prinosom od 82,5 hl.
            Ova izmjena odnosi se na odjeljke „Najveći konačni prinos(i) proizvoda po hektaru za suho bijelo vino” i „Najveći konačni prinos(i) proizvoda po hektaru za kvalitetno pjenušavo bijelo vino” jedinstvenog dokumenta i specifikacije proizvoda.
            JEDINSTVENI DOKUMENT
            1.   Registrirani naziv
            
            „Μαντινεία” (Mantinia)
            2.   Vrsta oznake zemljopisnog podrijetla
            
            ZOI – zaštićena oznaka izvornosti
            3.   Kategorije proizvoda od grožđa i vina
            
            
                     
                        1.
                     
                     
                        Vino
                     
                  
                     
                        5.
                     
                     
                        Kvalitetno pjenušavo vino
                     
                  4.   Opis vina
            
            
               1. kategorija Suho bijelo vino
            
            
                        —
                     
                     
                        Najmanja prirodna alkoholna jakost: 11,0 % vol.
                     
                  
                        —
                     
                     
                        Ukupna alkoholna jakost: Najmanje 11,0 % vol.
                     
                  
                        —
                     
                     
                        Ukupan sadržaj šećera: 0–4 g/l
                     
                  Izgled: Boje slame (svijetložuta) sa zelenim odsjajem, koja može postati tamnožuta kad vino ostari.
            Aroma: Složen i intenzivan buke s voćnim (uglavnom agrumi) i cvjetnim (ruža, jasmin itd.) notama koje su tipične za korištene sorte grožđa i ovise o postotnom udjelu svakog od njih. Anorganske note pojavljuju se u procesu starenja.
            Okus: Uravnotežen okus s bogatim punim tijelom i kiselosti koja je jedinstvena za to područje. Aromatičan, dugotrajan naknadni okus.
            Opća analitička svojstva
            
                        Najveća ukupna alkoholna jakost (u % vol.):
                     
                     
                         
                     
                  
                        Najmanja stvarna alkoholna jakost (u % vol.):
                     
                     
                        11,0 
                     
                  
                        Najmanji ukupni udio kiselosti:
                     
                     
                        5,0  u gramima po litri, izraženo kao vinska kiselina
                     
                  
                        Najviše hlapljive kiseline (u miliekvivalentima po litri):
                     
                     
                        18
                     
                  
                        Najveći ukupni udio sumporova dioksida (u miligramima po litri):
                     
                     
                        200
                     
                  Ako nije naznačena određena vrijednost, primjenjuju se granice utvrđene u zakonodavstvu EU-a.
            
               5. kategorija Kvalitetno pjenušavo vino
            
            Vino s oznakama „brut nature”, „extra brut”, „brut”, „vrlo suho”, „suho”, „polusuho”, „slatko”
            
                        —
                     
                     
                        Najmanja prirodna alkoholna jakost: 9,5 % vol.
                     
                  
                        —
                     
                     
                        Ukupna alkoholna jakost: najmanje 11,0 % vol.
                     
                  
                        —
                     
                     
                        Nadpritisak u boci: najmanje 3,5 bara
                     
                  Izgled: svijetla žutozelena boja s tankom linijom mjehurića koja se pojačava tijekom vremena.
            Aroma: mirisi ruže, meda i voća
            Okus: svjež okus zbog visoke kiselosti i prisutnosti ugljičnog dioksida (CO2). Ovisno o sadržaju šećera u vinu, naknadni okus i ravnoteža variraju od suhog do slatkog.
            Sadržaj šećera iznosi do 3 g/l za pjenušavo vino s oznakom brut nature, najviše 6 g/l za pjenušavo vino s oznakom extra brut, najviše 12 g/l za pjenušavo vino s oznakom brut, od 12 do 17 g/l za pjenušavo vino s oznakom vrlo suho, od 17 do 32 g/l za pjenušavo vino s oznakom suho, od 32 do 50 g/l za pjenušavo vino s oznakom polusuho i više od 50 g/l za pjenušavo vino s oznakom „slatko”.
            Opća analitička svojstva
            
                        Najveća ukupna alkoholna jakost (u % vol.):
                     
                     
                         
                     
                  
                        Najmanja stvarna alkoholna jakost (u % vol.):
                     
                     
                        11,0 
                     
                  
                        Najmanji ukupni udio kiselosti:
                     
                     
                        5,5  u gramima po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                        18
                     
                  
                        Najveći ukupni sadržaj sumpornog dioksida (u miligramima po litri):
                     
                     
                        185
                     
                  Ako nije naznačena određena vrijednost, primjenjuju se granice utvrđene u zakonodavstvu EU-a.
            5.   Enološki postupci
            
            (a)   
                  Osnovni enološki postupci
               
            
            
               Vinifikacija bijelog vina 1. kategorije
            
            
               Ograničenja u pogledu proizvodnje vina
            
            Bijelo vino Mantinia (ZOI) proizvedeno je a) tradicionalnom metodom proizvodnje bijelog vina ili b) ekstrakcijom prije fermentacije. Nakon toga slijedi statično taloženje i dodavanje čiste kulture kvasca kako bi se istaknula aromatska obilježja vina. Tijekom alkoholne fermentacije temperatura ne prelazi 20 °C.
            Vino Mantinia (ZOI) dobiva se od sljedećih sorti vinove loze: Moschofilero (najmanje 85 %) i Asproudes.
            
               Vinifikacija kvalitetnog pjenušavog bijelog vina 5. kategorije
            
            
               Ograničenja u pogledu proizvodnje vina
            
            Pjenušava vina proizvode se ili tradicionalnom metodom fermentacije u boci ili metodom fermentacije u zatvorenim spremnicima. Prva metoda uključuje fermentiranje suhog temeljnog vina u boci u koju su dodani šećeri i kvasac. Boca se prvo zapečati krunskim čepom i proces fermentacije može trajati nekoliko mjeseci. Nakon uklanjanja kvasca boca se začepi standardnim plutenim čepom.
            
               Sustavi uzgoja vinove loze
            
            
               Uzgojna tehnika
            
            Grožđe od kojeg nastaju vina Mantinia (ZOI) bere se s kratko obrezane loze koja se uzgaja u račvastom obliku ili u linearnoj konfiguraciji (1 – 2 pupa).
            
               Posebni enološki postupci za proizvodnju vina
            
            
               Poseban enološki postupak
            
            Kako bi se izraz „Réserve” mogao primjenjivati na suha bijela vina Mantinia (ZOI), njihova ukupna dob ne smije biti manja od jedne (1) godine, od čega najmanje šest (6) mjeseci u hrastovim bačvama i tri (3) mjeseca u bocama.
            Kako bi se izraz „Grande Réserve” mogao primjenjivati na suha bijela vina Mantinia (ZOI), njihova ukupna dob ne smije biti manja od dvije (2) godine, od čega najmanje dvanaest (12) mjeseci u hrastovim bačvama i šest (6) mjeseci u bocama.
            (b)   
                  Najveći urodi
               
            
            Najveći urod grožđa po hektaru za suho bijelo vino 1. kategorije
            11 000 kg grožđa po hektaru
            Najveći prinos konačnog proizvoda po hektaru za suho bijelo vino 1. kategorije
            82,5 hl po hektaru
            Najveći urod grožđa po hektaru za pjenušavo bijelo vino pete kategorije
            11 000 kg grožđa po hektaru
            Najveći prinos konačnog proizvoda po hektaru za kvalitetno pjenušavo bijelo vino 5. kategorije
            82,5 hl po hektaru
            6.   Ograničeno područje
            
            Vinogradarska područja u kojima se proizvodi vino Mantinia (ZOI) uključuje vinograde koji se nalaze u području zemljišta općine Tripoli, konkretno: općinske jedinice Tripolija i lokalne zajednice Agios Vasilios Mantinias, Agios Konstantinos, Merkovounio, Pelagos i Skopi u općinskoj jedinici Tripolija; lokalne zajednice Lithovounia Magoula, Rizes i Psili Vrysi u općinskoj jedinici Tegea; lokalne zajednice Artemisio, Kapsas, Loukas, Nestani, Pikernis, Sagkas i Simiades u općinskoj jedinici Mantinia, lokalne zajednice Agiorgitiko, Zevgolateio, Neochori Mantinia, Partheni i Steno u općinskoj jedinici Korythio; lokalne zajednice Kandila, Levidi, Orchomenos i Palaiopyrgos u općinskoj jedinici Levidi; naselje Kouvli u lokalnoj zajednici Doliana u općini Sjeverna Kynouria.
            7.   Glavne sorte vinove loze
            
            
                         
                     
                     
                        Asproudes B
                     
                  
                         
                     
                     
                        Moschofilero N – Mavrofilero
                     
                  8.   Opis povezanosti
            
            
               Pojedinosti o zemljopisnom području
            
            Kvaliteta, povijesna veza, kulturne, društvene i gospodarske veze, zemljopisno okruženje i zemljopisno podrijetlo suhog bijelog vina (1. kategorija) i kvalitetnog pjenušavog bijelog vina (5. kategorija).
            (a)   Kvaliteta
            
            Kvaliteta suhih bijelih vina Mantinia (ZOI) i kvalitetnih pjenušavih vina rezultat je otpornosti sorte vinove loze koja se koristi za proizvodnju tih vina i klimatskih uvjeta koji prevladavaju u regiji tijekom zrenja. Međutim, ključnu ulogu u kvaliteti vina imaju i dobro stanje sirovina i proces vinifikacije, a odgovarajuće tehnike uzgoja osiguravaju usklađenost s preporučenim prinosima.
            (b)   Povijesna veza
            
            Regija ima vrlo dugu tradiciju vinogradarstva koja je započela u antičkim vremenima, kao što pokazuju brojni arheološki nalazi koji povezuju regiju s vinom i štovanjem boga Dioniza. To područje je i dom Pauzanijeve loze, koja se smatra najstarijom vinskom lozom na svijetu. Homer opisuje Mantiniju kao „zemlju vinograda”.
            Tu je početkom 20. stoljeća proizvedeno prvo grčko pjenušavo vino od aromatičnog grožđa Moschofilero.
            (c)   Kulturne, socijalne i gospodarske veze
            
            Priznavanje područja Mantinia (ZOI) u 1971. rezultat je duge tradicije vinogradarstva i vinarstva u regiji. To je potaknulo daljnji razvoj sektora vina Mantinije, uključujući proširenje vinogradarskih područja i osnivanje novih vinarija.
            Vina Mantinia (ZOI) primila su međunarodne nagrade u nekoliko navrata, a sorta Moschofilero i vino Mantinia lokalni su ambasadori grčkog vina u strateškom planu za promicanje grčkog vina.
            (d)   Zemljopisno okruženje i zemljopisno podrijetlo
            
            Vinogradarsko područje Mantinia (ZOI) nalazi se u središnjem istočnom dijelu Arcadije. Ta visoravan prosječne visine 660 m naziva se Mantiniansko polje.
            Tlo se razvrstava u sljedeće tri kategorije:
            
                         
                     
                     
                        (A) entisol; (B) inceptisol; (C) alfisol
                     
                  Tla na ravnim dijelovima aluvijalni su nanosi s pješčanom glinom i crvenicom. Obronci se sastoje od vapnenca i dolomitnog vapnenca. Tlo je loše do prosječne plodnosti, isprano, s niskim udjelom kalcijeva karbonata i mehaničkim sastavom koji varira od pijeska, ilovače, glinaste ilovače do teške gline. Udio organske tvari u površinskim slojevima umjeren je i smanjuje se s povećanjem dubine. PH tla kreće se od 5,5 do 7,5, što pogoduje rastu i ravnomjernoj ishranjenosti vinove loze. Kapacitet razmjene tla vrlo je dobar te biljke opskrbljuje potrebnim količinama hranjivih tvari.
            Prosječna najviša i najniža temperatura u vegetacijskom razdoblju (travanj – listopad) iznose 24,9 °C odnosno 10,5 °C dok solarni termalni indeks regije iznosi 4 056 jedinica. Pod tim uvjetima vegetacijsko razdoblje traje 235 dana. Iako godišnja količina oborina iznosi 781 mm, njihova sezonska raspodjela tipična je za mediteransku klimu, koju karakterizira najviše oborina u prosincu (176 mm), a najmanje u kolovozu (14 mm). S obzirom na to da prosječna količina padalina tijekom vegetacijskog razdoblja iznosi 260 mm, moguće je da biljke sorte Moschofilero u određenim godinama iskuse umjerene nestašice vode.
            Ljetne topline ublažavaju blagi povjetarci koji uglavnom pušu sa sjevera.
            
               Pojedinosti o suhom bijelom vinu, proizvodu 1. kategorije
            
            Bijela vina Mantinia (ZOI) boje su slame sa zelenkastim ili ružičastim odsjajima, bogate arome s notama agruma, cvjetova limuna, ruža i jasmina. Punog su okusa s jedinstvenom kiselosti, dobrom ravnotežom i dugotrajnim aromatičnim naknadnim okusom. Ako se vino čuva u hrastovim bačvama, okus postaje puniji i uljastiji.
            
               Uzročna veza za suho bijelo vino (1. kategorija)
            
            U regiji Mantinia Moschofilero je u savršenom odnosu s lokalnom makroklimom. Pogoduje mu velika nadmorska visina Arcadije i hladna klima, čimbenici koji pridonose kasnom dozrijevanju grožđa tijekom prvih deset dana listopada. Sunčeva svjetlost i umjerene temperature ljeti u kombinaciji s dubokim, hladnim tlom visoravni doprinose sporom i kasno dozrijevanju u odnosu na druge vinogradarske regije. Širok raspon temperatura između dana i noći tijekom ljetnih mjeseci pomaže održati visoke razine kiselosti i razviti aromatski potencijal sorte. Sastav tla na visoravni omogućuje proizvodnju vina dobrog tijela i srednje alkoholne jakosti. Aromatska složenost sorte Moschofilero povezana je s visoravni Mantinia jer su temperature u mjesecu prije berbe umjerene (18,8 °C), što je blizu optimalne temperature za vinovu lozu. Nepostojanje ekstremno visokih temperatura (toplinskih valova) doprinosi održavanju organskih kiselina u grožđu, što rezultira proizvodnjom vina visoke ukupne kiselosti, niskog pH-a i osvježavajućeg okusa.
            Osim toga, dugotrajno iskustvo vinogradara te regije u kombinaciji s najnaprednijim vinogradarskim tehnikama kao što su uklanjanje listova, uklanjanje pupova i zelena berba, dovodi do proizvodnje kvalitetne sirovine.
            Na zemljopisnoj razini, kombinacija makroklime i kvaliteta sorte Moschofilero ima ključnu ulogu u diferenciranju vina tog područja od vina proizvedenih od iste sorte u drugim područjima Peloponeza na nižim nadmorskim visinama.
            
               Pojedinosti o kvalitetnom pjenušavom bijelom vinu, proizvodu 5. kategorije
            
            Kvalitetna pjenušava vina Mantinia (ZOI) svijetle su žutozelene boje s tankom linijom mjehurića koja se pojačava tijekom vremena, što naglašava osvježavajući okus grožđa Moschofilero. Karakterizira ih miris ruža, meda i agruma, a slatke arome peciva i svjež okus dodatno su naglašeni visokom kiselosti i prisutnošću ugljičnog dioksida.
            Ovisno o sadržaju šećera u vinu, kvalitetna pjenušava vina Mantinia (ZOI) imaju naknadni okus i ravnotežu koji variraju od suhog do slatkog.
            
               Uzročna veza za kvalitetno pjenušavo suho bijelo vino (5. kategorija)
            
            Moschofilero je klasificiran kao višenamjenska sorta zbog činjenice da je u različitim stadijima dozrijevanja nastali kemijski spoj pogodan za proizvodnju više od jedne vrste vina.
            Makroklima Mantinije, koju karakteriziraju velike nadmorske visine i hladna klima, pogoduje proizvodnji kvalitetnih pjenušavih vina visokokvalitetnih značajki.
            Za proizvodnju kvalitetnih pjenušavih vina vinogradi za ranu berbu odabiru se ovisno o mezoklimi koja se formira u odnosu na teren. Od ranije ubranog grožđa proizvodi se temeljno vino male alkoholne jakosti, potpuno razvijenih primarnih aroma i znatne kiselosti, koje se potom može koristiti za proizvodnju kvalitetnih pjenušavih vina.
            9.   Osnovni dodatni uvjeti
            
            
               Dodatne odredbe u pogledu označavanja vina
            
            Vrsta dodatnog uvjeta: dodatne odredbe u pogledu označivanja
            Pravni okvir: u zakonodavstvu EU-a
            Opis uvjeta:
            Članak 66. stavci 1., 2. i 6. Uredbe Komisije (EZ) br. 607/2009 o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označavanja i prezentiranja određenih proizvoda u sektoru vina.
            
               Dodatne odredbe u pogledu označavanja vina
            
            Pravni okvir: u nacionalnom zakonodavstvu
            Vrsta dodatnog uvjeta: dodatne odredbe u pogledu označavanja
            Opis uvjeta: izrazi koji se odnose na određene proizvodne metode
            Ministarska odluka br. 280557/9.6.2005. o utvrđivanju vremena sazrijevanja, starenju i stavljanju na tržište vina sa zaštićenom oznakom izvornosti vrhunske kakvoće i lokalnih vina te izraza koji se upotrebljavaju u njihovu označavanju koji se odnose na proizvodne metode ili metode pripreme tih vina (Službeni list, Serija II., br. 818/15.6.2005.).
            
               Dodatne odredbe u pogledu označavanja vina
            
            Pravni okvir: u nacionalnom zakonodavstvu
            Vrsta dodatnog uvjeta: dodatne odredbe u pogledu označavanja
            Opis uvjeta: navođenja godine berbe na etiketi
            Ako se izrazi „ΝΕΟΣ ΟΙΝΟΣ” ili „ΝΕΑΡΟΣ ΟΙΝΟΣ” („MLADO VINO”) koriste u označavanju vina, obvezno je navesti godinu berbe, u skladu s člankom 2. stavkom 1. ministarske odluke br. 280557/9.6.2005. o utvrđivanju vremena sazrijevanja, starenju i stavljanju na tržište vina sa zaštićenom oznakom izvornosti vrhunske kakvoće i lokalnih vina te izraza koji se upotrebljavaju u njihovu označavanju koji se odnose na proizvodne metode ili metode pripreme tih vina (Službeni list, Serija II., br. 818/15.6.2005.).
            
               Dodatne odredbe u pogledu označavanja vina
            
            Pravni okvir: u nacionalnom zakonodavstvu
            Vrsta dodatnog uvjeta: dodatne odredbe u pogledu označavanja
            Opis uvjeta: izrazi za označavanje u skladu s nacionalnim zakonodavstvom.
            U skladu s ministarskom odlukom br. 235309/7.2.2002. u označavanju vina sa zaštićenom oznakom izvornosti Mantinia mogu se upotrebljavati sljedeći izrazi:
            ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (BIJELO VINO OD BIJELOG GROŽĐA), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ ili ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (BIJELO VINO OD ROSÉ GROŽĐA ILI BIJELO VINO OD GROŽĐA PINOT SIVI), ΟΙΝΟΣ ΛΟΦΩΝ/Vin de collines (VINO S BRJEGOVA), ΟΙΝΟΣ ΠΛΑΓΙΩΝ/Vin de coteaux (VINO S OBRONAKA), ΟΡΕΙΝΩΝ ΑΜΠΕΛΩΝΩΝ ili ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles montagneux (PLANINSKI VINOGRADI ILI PLANINSKI VINSKI VINOGRADI).
            
               Poveznica na specifikaciju proizvoda
            
            http://www.minagric.gr/images/stories/docs/agrotis/POP-PGE/OINOS/POP_tropo_prodiagrafes_mantinia281217.pdf